
בס"ד
	מבוא – ומטרות
דגשים ערכיים לפרקי תנ"ך בהם מוצגת בפסוקים דמותם של האבות או הנביאים על רקע חומרי או פחות רוחני (או בכלל לא רוחני).
לדוגמא:
נתמקד בדמותו של שמשון שדעה הרווחת בקרב העם והילדים בפרט, כדמות של אדם גברתן ושרירן, ופחות  או בכלל לא מוזכרת הצידקות שלו, שהיה שופט בעם ישראל, נזיר ופרוש מהנאות העולם, ובעל מידות טובות ונעלות וגיבור הכובש את יצרו.   
כמורים ומחנכים החובה עלינו להדגיש ולהעצים את התוכן הרוחני והערכי בפרקי  מקרא כאלו, דוגמת דוד המלך שהיה רועה צאן ומנהיג צבאי ולבסוף ישב על כס המלוכה, ולא מופנת תשומת ליבו של הלומד לעבודת ה' של דוד (שהרי פרקים רבים של ספר תהילים כתבם דוד בתקופות הקשות בהיותו נרדף) לעבודת ה' שלו צידקותו ומידותיו הנעלות. ועוד אישים בתנ"ך... שלכאורה בכתוב מוצגים  ומודגשים  רק הפן הכוחני והגשמי ולא הערכי רוחני.
ועל מנת שניישם את לימוד התורה הקדושה ל'תורת-חיים' שתורה מלשון 'הוראה' שבאה להורות לנו כיצד עלינו לנהוג ובאיזה עיניים יש להסתכל על כל מאורע, וש'סיפורי' התורה והנביאים אינם 'עוד סיפור', אלא כתבום חז"ל וקבעום בספר התנ"ך כדי שנלמד לא הסטוריה יהודית בעלמא, אלא שנתבונן בדרכיהם ומעשיהם של האבות והנביאים וניקח חכמה ומוסר לחיי היום יום.
על-כן, נצטרך להכין את הפרק עם הפרשנים ומדרשי חז"ל המדגישים את עבודת-ה' של אותם אישים, ולהסביר את הפסוקים, תוך שילוב דברי המדרש בצורה כזאת שנכניס את ההסבר ואת הערכים בתוך הפסוקים. 
נדגים על פרק יג' בספר שופטים הסיפור על שמשון בדרך הבאה:

העלאת שאלות רעיוניות:
# למה שמשון לא מספר להוריו את התקרית עם כפיר האריות ועל ששיסע אותו כגדי?
להדגיש את ענוותנותו של שמשון.
# למה נכתב לפני כל פעילות גבורה של שמשון "ותצלח עליו רוח ה'"?
   להדגיש שאין הגבורה אלא מה'. 
# מדוע כשהם מגיעים לכרמי תמנת לא מוזכר ששמשון היה עם הוריו?
   להדגיש ששמשון היה נזיר, "סחור סחור אמרינן לנזירא..."

מטרות חינוכיות
כיבוד הורים- שמשון מבקש מהוריו שיקחו עבורו אישה אפילו שהם לא רצו בהתחלה הוא מבקש יפה. [חלק מגבורה של האדם לכבוש את מידותיו]
ענוה- שמשון לא מספר להוריו על שיסוע כפיר האריות, אינו מתגאה בגבורתו. 
להדגיש את שלילת הגאווה האישית ובמה כן צריך להתהלל ולשמוח 'ויגבה ליבו בדרכי ה', "אל יתהלל הגיבור בגבורתו...כי אם בזאת יתהלל המתהלל..."
'הגדולה והגבורה לחי העולמים'- "ותצלח עליו רוח-ה'". גבורת הגיבור היא מאת ה' שלילת ה'כוחי ועוצם ידי'.
וכן בדמותו של שאול מידת הענוה, היותו 'נחבא אל הכלים', כיבוד הורים שאביו מבקש ממנו ללכת לחפש האתונות.
דרך בחירת המנהיג בישראל עפ"י ציווי ה' לבחור אדם צדיק בעל מידות טובות הוא הראוי להנהגת עם ישראל.
ויה"ר שחפץ ה' בידינו יצלח, לחנך את תלמידינו בדרך הישר לתורה עם מידות טובות. אמן.

הערת הבודק: יישר כח על ההקדמה החשובה ועל ביצוע הדפים המכוונים למסרים שהדגשת. בענין שמשון חשוב להדגיש מאוד את המשפט "כי תואנה הוא מבקש". כל העסק  של שמשון עם נשים פלישתיות הוא כתואנה להצליח להלחם בפלישתים בתקופה בה ישראל פוחדים מאוד מהפלישתים ולא מעיזים להלחם נגדם. בתקופה בה אם יקום גיבור ויילחם בפלישתים – הרי שכל העם יקבלו מיד עונש מהפלישתים. שמשון מנסה לפעול נגד הפלישתים בתואנות אישיות ולא כנציג של עם ישראל. ואכן כאשר הפלישתים מבקשים מישראל לתפוס את שמשון – הוא מאפשר להם זאת כדי שלא יווצר מצב שהוא מזיק לעם ישראל המושפל. זו תקופה מסובכת שבה כך היה צריך לפעול. ניתן לראות בהרחבה בספר נסיכי אדם של הרב שלמה אבינר.

שמשון גיבור או שמשון הצדיק?
או שניהם גם יחד?
שאלות תוכן
1. "...והנה כפיר אריות שואג לקראתו".                                                                     
היכן היו הוריו של שמשון? __________________________________________ ______________________________________________________________ 
2. מה פירוש: "כי תואנה הוא מבקש"? ___________________________________ ______________________________________________________________ 
3. מה הייתה תגובת מנוח על כך ששמשון רוצה לקחת אישה פלישתית? _________ ______________________________________________________________ 
4. מה הייתה חידתו של שמשון לפלישתים, ומה פתרונה? _____________________ ______________________________________________________________ _____________________________________________________________ 
5. במה איימו הפלישתים על אשת שמשון? ______________________________ ______________________________________________________________
6. הסבר: "לולי חרשתם בעגלתי לא מצאתם חידתי". ________________________ ______________________________________________________________

שאלות הבנה 

7. למה שמשון לא מספר להוריו על התקרית עם כפיר האריות? ________________ ______________________________________________________________ 
8. מדוע כשמגיעים לכרמי תמנת לא מוזכר ששמשון עם הוריו? _________________ ______________________________________________________________ 
9. מדוע נכתב "ותצלח עליו רוח ה'" לפני כל פעילות גבורה של שמשון? __________ ______________________________________________________________
10. מיהו ה'נזיר' ומהי ה'גבורה' שבנזירותו? _________________________________ ______________________________________________________________

לימוד נעים ופורה!

דף עבודה בספר שמואל (א) פרק ט'
שאול מחפש אתונות ומוצא מלוכה
שאלות תוכן
1. כתוב כיצד מתוארת דמותו של שאול בפסוק? ____________________________ ______________________________________________________________ 
2. מה הלך שאול לחפש, ומדוע? _______________________________________ ______________________________________________________________ 
3. מה מציע נערו של שאול כשהם לא מוצאים את האתונות? ___________________ ______________________________________________________________ 
4. כיצד היה מכונה הנביא בימי קדם"? ____________________________________ 
5. במי נעזרים שאול ונערו למצוא את הנביא? ______________________________ ______________________________________________________________ 
6. מה אומר שמואל לשאול על עניין האתונות? ____________________________ ______________________________________________________________

7. מי אמר למי:                                                                                           
1. "ולמי כל חמדת ישראל הלא לך ולכל בית אביך"  _________אל__________
2. "הלא בן ימיני אני מקטני שבטי ישראל" _________אל__________
3. "הנה האיש אשר אמרתי לך זה יעצור בעמי" ________אל___________
שאלות הבנה
8. מדוע אומר שאול שהוא "מקטני שבטי ישראל"? __________________________ ______________________________________________________________ 
9. מה אנו למדים משאול שאמר לנערו "...פן יחדל אבי מן האתונות ודאג לנו" ? _____ ______________________________________________________________
10. מה אנו למדים על דרך בחירת מנהיג בעם ישראל בתקופת הנביאים? __________ ______________________________________________________________ 




לימוד נעים ופורה! 

